Lilja Alfreðsdóttir

Lilja Dögg Alfreðsdóttir (f. 4. október 1973) er íslensk stjórnmálakona sem hefur verið formaður Framsóknarflokksins frá árinu 2026. Hún var áður varaformaður flokksins frá 2016 til 2026 og þingmaður í Reykjavíkurkjördæmi suður frá 2016 til 2024. Hún var Utanríkisráðherra frá 2016 til 2017, Menntamálaráðherra frá 2017 til 2021 og Menningar- og viðskiptaráðherra frá 2021 til 2024.

Lilja lauk stúdentsprófi frá Menntaskólanum í Reykjavík árið 1993, BA í stjórnmálafræði frá Háskóla Íslands árið 1998 og lauk síðar MA-gráðu í alþjóðahagfræði frá Columbia háskóla í Bandaríkjunum og hefur starfað hjá Alþjóðagjaldeyrissjóðnum, Seðlabanka Íslands og var efnahagslegur ráðgjafi Sigmundar Davíðs Gunnlaugssonar forsætisráðherra. Lilja var Utanríkisráðherra í ríkisstjórn Framsóknarflokks og Sjálfstæðisflokks frá 2016 til 2017 og var kjörin varaformaður Framsóknarflokksins í október 2016. Hún varð síðan Mennta- og menningarmálaráðherra frá 2017 til 2021 og Menningar- og viðskiptaráðherra frá 2021 til 2024 í ríkisstjórnum Katrínar Jakobsdóttur og Bjarna Benediktssonar. 

Lilja er dóttir Alfreðs Þorsteinssonar fyrrum borgarfulltrúa Framsóknarflokksins og Guðnýjar Kristjánsdóttur prentsmiðs. Lilja er gift Magnúsi Óskari Hafsteinssyni, hagfræðingi í fjármálaráðuneytinu og eiga þau tvö börn. Í könnun sem gerð var á ánægju kjósenda með ráðherra í ráðuneyti Katrínar Jakobsdóttur í apríl 2019 mældist Lilja vinsælasti ráðherra ríkisstjórnarinnar.

Í alþingiskosningunum 2024 datt hún út af þingi. Lilja var síðan kjörin formaður Framsóknarflokksins á landsfundi flokksins þann 15. febrúar 2026 með 58% atkvæða.

 Heimildir 

Flokkur:Íslenskir stjórnmálafræðingar
Flokkur:Íslenskir hagfræðingar
Flokkur:Utanríkisráðherrar Íslands

Flokkur:Menntamálaráðherrar Íslands
Flokkur:Formenn Framsóknarflokksins
Flokkur:Fólk fætt árið 1973
Flokkur:Þingmenn Framsóknarflokksins
Flokkur:Stúdentar úr Menntaskólanum í Reykjavík
Flokkur:Varaformenn Framsóknarflokksins